“ครม.” ไฟเขียวรถไฟฟ้า จ.พิษณุโลก มูลค่ากว่า 3.4 พันลบ. คาดดึงเอกชนร่วมลงทุนปี 65
“ครม.” ไฟเขียวให้ “รฟม.” ดำเนินโครงการรถไฟฟ้า จ.พิษณุโลก มูลค่ากว่า 3.4 พันลบ. คาดดึงเอกชนร่วมลงทุน ก.ย.-ต.ค.ปี 65 กำหนดเปิดใช้บริการปี 69
“ครม.” ไฟเขียวให้ “รฟม.” ดำเนินโครงการรถไฟฟ้า จ.พิษณุโลก มูลค่ากว่า 3.4 พันลบ. คาดดึงเอกชนร่วมลงทุน ก.ย.-ต.ค.ปี 65 กำหนดเปิดใช้บริการปี 69
18 ก.พ. 2563

นางสาวไตรศุลี ไตรสรณคม รองโฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) วันนี้ (18 ก.พ.63) เห็นชอบร่างพระราชกฤษฎีกากำหนดจังหวัดให้การรถไฟฟ้าขนส่งมวลชนแห่งประเทศไทยดำเนินกิจการรถไฟฟ้า พ.ศ. … เพื่อรองรับโครงการรถไฟฟ้าในจังหวัดพิษณุโลก ตามที่กระทรวงคมนาคมเสนอ
โดยจะเปิดให้เอกชนเข้าร่วมทุนในรูปแบบ PPP Net Cost เพื่อลดความเสี่ยงด้านงบประมาณ และคัดเลือกเอกชนที่มีประสิทธิภาพมาร่วมโครงการ ซึ่งมูลค่าลงทุนก่อสร้างโครงการ 3,440 ล้านบาท
ทั้งนี้  คาดว่าจะออกประกาศเชิญชวนเอกชนเข้ามาลงทุนในช่วงเดือน ก.ย.-ต.ค.65 กำหนดเปิดใช้บริการในปี 69